open-index/open-wikipedia-markdown huggingface dataset:
Lībijas futbola izlase

**Lībijas futbola izlase** ir futbola komanda, kas pārstāv Lībiju starptautiskās sacensībās. Tā ne reizi nav kvalificējusies FIFA Pasaules kausam, bet ir 3 reizes kvalificējusies Āfrikas Nāciju kausam, kurā debijas reizē 1982. gadā tika izcīnīta 2. vieta finālā pēcspēles 11 metru sitienu sērijā ar 6-7 zaudējot Ganai.

## Pasaules čempionātos
* 1930-1962 - *Nepiedalījās*
* 1966 - *Izstājās*
* 1970 - *Nekvalificējās*
* 1974 - *Nepiedalījās*
* 1978 - *Nekvalificējās*
* 1982 - *Izstājās kvalifikācijas laikā*
* 1986 - *Nekvalificējās*
* 1990 - *Izstājās kvalifikācijas laikā*
* 1994 - *Diskvalifikācija*
* 1998 - *Nepiedalījās*
* 2002-2022 - *Nekvalificējās*
* 2026 - *[[2026. gada FIFA Pasaules kausa kvalifikācija — CAF zona|Nekvalificējās]]*

## Āfrikas Nāciju kausā
* 1957-1965 - *Nepiedalījās*
* 1968 - *Nekvalificējās*
* 1970 - *Nepiedalījās*
* 1972 - *Nekvalificējās*
* 1974 - *Izstājās*
* 1976-1980 - *Nepiedalījās*
* 1982 - 2. vieta
* 1984-1986 - *Nekvalificējās*
* 1988-1990 - *Izstājās*
* 1992-1998 - *Nepiedalījās*
* 2000-2004 - *Nekvalificējās*
* 2006 - Grupu turnīrs
* 2008-2010 - *Nekvalificējās*
* 2012 - Grupu turnīrs
* 2013-2017 - *Nekvalificējās*
Epargyreus clarus

***Epargyreus clarus*** ir resngalvīšu dzimtas zvīņspārnis. Spārnu plētums sasniedz 37—45 mm.

Kāpuri ir dzeltenīgi vai bāli zaļi ar tumši brūnu galvu, uz kuras ir divi spilgti oranži traipi. Acis ir lielas. Dzīvo ligzdās uz barības augiem, kuras taisa no lapām. Barojas ar tauriņziežu dzimtas augiem, tādiem kā *[[Robinia pseudoacacia]]*, *[[Amphicapraea bracteata]]*, *[[Apios americana]]*, *[[Desmodiom canadense]]*, *[[Amorpha fruticosa]]*, *[[Glycurrhiza lepidota]]*.

## Atsauces
Viedmājoklis

thumb|150px|Automātiskā kaķa barotava
**Viedmājoklis** ir automatizēts dzīvoklis vai māja, kuras siltumapgādes sistēmu, elektrosistēmu vai atsevišķus mājokļa elementus (piemēram, garāžas vārtus, dārza laistīšanas sistēmu vai ventilāciju) iespējams vadīt attālināti. Iespēju attālināti plānot vai regulēt mājokļa elementu darbību nodrošina 
ierīču un datorprogrammu tīkls. Jaunākās tehnoloģijas viedmājokļus ir iespējams vadīt ar viedtālruņu vai interneta mākoņrisinājumu palīdzību. Ar šādu automatizāciju aprīkotas mājas sauc par **viedmājām**, **gudrajām** jeb **inteliģentajām mājām**.
Kārlis Pētersons

**Kārlis Pētersons** var būt:
* Kārlis Pētersons, latviešu matemātiķis;
* Kārlis Pētersons, latviešu uzņēmējs un izgudrotājs;
* Kārlis Pētersons, latviešu revolucionārs;
*Kārlis Pētersons, latviešu mākslinieks;
* Kārlis Pētersons, latviešu cīkstonis.
2000. gada Eiropas Grand Prix

**2000. gada Eiropas Grand Prix** notika . Tas bija . gada sezonas sestais posms. Tajā uzvaru guva Mihaels Šūmahers, otrais bija Mika Hekinens, bet trešais palika Hekinena komandas biedrs Deivids Kulthards.

## Rezultāti

### Kvalifikācija

Piezīmes:

†Niks Heidfelds kvalificējās trīspadsmitais, bet viņa mašīna pārsniedza svaru un viņš netika pielaists pie sacīktes.

### Sacīkste

## Kopvērtējums pēc sacīkstes

;Braucēju čempionāts

;Komandu čempionāts

* **Piezīme**: Parādītas tikai pirmās piecas pozīcijas.
Kārlis Pētersons (matemātiķis)

**Kārlis Pētersons** (dzimis  Rīgā, miris  Maskavā) bija latviešu matemātiķis.

1852. gadā absolvējis Tērbatas Universitāti (pašreizējā Tartu Universitāte). Maskavā strādājis par skolotāju. Pētersons darbojies diferenciālģeometrijas nozarē, sniedzis lielu ieguldījumu šīs zinātnes nozarē. Viens no viņa svarīgākajiem darbiem ir 1853. gadā publicētais darbs "Par virsmu izklāšanu", kurā izvedis virsmas pamatvienādojumus, kas pašlaik pazīstami kā Pētersona—Kodaci vienādojumi. Tāpat Pētersons noskaidrojis atbilstību starp divām plaknēm, ja pieskarplaknes konkrētos punktos ir paralēlas (1866. gads), pašlaik tā ir pazīstama kā Pētersona atbilstība; definējis virsmas, kuras var izklāt uz galvenās bāzes.

Pētersons bijis viens no Maskavas Matemātikas biedrības dibinātājiem, tiek uzskatīts arī par Maskavas ģeometrijas skolas dibinātāju.

## Atsauces

## Ārējās saites
* ''Mcs.st-and.ac.uk'' biogrāfija 
* ''Encyclopedia.com'' biogrāfija
Anžela Brice

**Anžela Brice** (dzimusi **Anžela Mosina**  Severomorskā, Krievijā) ir bijusī Latvijas biatloniste un distanču slēpotāja, tagad — biatlona trenere.

Sākumā trenējusies distanču slēpošanā. Studējusi Minskas Fiziskās kultūras institūtā, ko absolvējusi 1992. gadā, studiju laikā pievērsusies biatlonam. Viņa ir piedalījusies trijās ziemas olimpiskajās spēlēs (, , ). 1998. gadā Nagano Brice Latviju pārstāvēja distanču slēpošanā, 30 km slēpojumā ierindojusies 53. vietā, 2002. gadā Soltleiksitijā un 2006. gadā Turīnā startējusi biatlona sacensībās, augstākais sasniegums individuālajās distancēs ir Turīnā izcīnītā 48. vieta 15 km klasiskajā distancē. Brice ir viena no diviem Latvijas sportistiem, kas pārstāvējusi valsti Olimpiskajās spēlēs biatlonā un distanču slēpošanā (otrs ir Oļegs Maļuhins). 1995. un 1996. gada Pasaules čempionātos biatlonā izcīnījusi 29. vietu sprintā. Pēc 2006. gada Olimpiskajām spēlēm beigusi sportistes karjeru. Pēc tam sākusi treneres karjeru, trenē meitu Aneti, darbojas Cēsu sporta skolā.

Bijusi precējusies ar biatlonistu Ilmāru Brici, viņu meita Anete Brice arī ir biatloniste un bijusī distanču slēpotāja.

## Karjeras rezultāti biatlonā
### Olimpiskās spēles

### Pasaules čempionāts

### Pasaules kausa kopvērtējums

### Statistika Pasaules kausā

## Atsauces

## Ārējās saites
Il-2

**IL-2** bija Otrā pasaules kara triecienlidmašīna, kuru ražoja Padomju Savienībā. Ja pieskaita IL-2 pēcteci — lidmašīnu IL-10, kopā tika izgatavotas 42 330 lidmašīnas, kas ir vairāk, nekā jebkura cita militārā lidmašīna. IL-2 tika plaši izmantota cīņās ar tankiem. IL-2 bija laba aizsardzība pret apšaudi no zemes, jo lidmašīnas motors, lidotāja kabīne un degvielas tvertnes bija aizsargātas ar bruņām. Viegli sašaujama bija tikai astes daļa ar fizelāžu. Tomēr lidmašīna bija diezgan neaizsargāta pret iznīcinātājiem. No 1941. līdz 1945. gadam tika zaudētas 10 762 IL-2 lidmašīnas.

## Tehniski— taktiskie parametri
* Apkalpe: 2 cilvēki
* Garums: 11,6 m 
* Spārnu plētums: 14,6 m
* Augstums: 4,2 m 
* Maksimālais ātrums: 414 km/h 
* Kreiserātrums: 320 km/h
* Nolidošanas attālums: 720 km 
* Maksimālais lidojuma augstums: 5500 m 
* Dienesta lidojuma augstums: 4000 m

### Bruņojums
* 2 x 2,3 cm ātršāvēji lielgabali
* 2 x 7,62 mm ložmetēji
* 12,7 mm ložmetēji
* līdz 600 kg bumbu un raķešu

## Atsauces

## Ārējās saites
Uhņiva

**Uhņiva** () ir rajona nozīmes pilsēta Ukrainas rietumos, Ļvivas apgabalā Sokaļas rajonā pie Polijas robežas. Pēc iedzīvotāju skaita Ukrainas vismazākā pilsēta.

## Vēsture
Rakstos pirmoreiz minēta 1360. gadā. Ietilpa Žečpospolitā. Pēc Polijas pirmās dalīšanas 1772. gadā pilsēta iekļāvās Austrijas impērijā.

Pēc Pirmā pasaules kara tika iekļauta jaunizveidotajā Polijas valstī. Sākoties Otrajam pasaules karam, pamatojoties uz Molotova-Ribentropa paktu, pilsētā ienāca padomju karaspēks. Pēc Vācijas uzbrukuma PSRS Uhņivu ieņēma vācieši. Pilsētas ebreju iedzīvotāji tika iznīcināti holokaustā.

Pēc Otrā pasaules kara Uhņiva iekļāvās Polijā, un pilsētas ukraiņu iedzīvotāji tika pārcelti uz Polijas iekšieni vai pārcēlās uz Ukrainu. Tomēr 1951. gadā, līguma rezultātā mainot robežas, Uhņiva līdz ar apkārtni tika iekļauta PSRS, un no pilsētas savukārt tika izvesti tās poļu iedzīvotāji. Uhņiva ietilpa PSRS līdz Ukrainas valsts neatkarības nodibināšanai 1991. gadā.

## Atsauces

## Ārējās saites
Mārtins Šīns

**Ramons Antonio Žerardo Estevess** (; dzimis ), pazīstams kā **Mārtins Šīns** (), ir amerikāņu kinoaktieris. Viņš ir kinoaktieru Emilio Estevesa un Čārlija Šīna tēvs.

Mārtins Šīns astoņas reizes nominēts Zelta globusa balvai (2001. gadā ieguvis vienu balvu par lomu TV seriālā *[[The West Wing]]*), kā arī desmit Emmy balvām (1994. gadā ieguvis vienu balvu par lomu TV seriālā *[[Murphy Brown]]*).

Mārtins Šīns ir filmējies vairāk nekā 250 filmās un seriālos, tai skaitā tādās filmās kā *[[Badlands]]* (1973), "Mūsdienu apokalipse" (1979), *[[Enigma (filma)|Enigma]]* (1982), "Gandijs" (1982), "Volstrīta" (1987), "Amerikas prezidents" (1995), "Noķer mani, ja vari" (2002), "Atkritēji" (2006), "Apbrīnojamais Zirnekļcilvēks" (2012) un "Apbrīnojamais Zirnekļcilvēks 2" (2014).

## Ārējās saites
Citadele (nozīmju atdalīšana)

**Citadele** var būt:
* citadele — pilsētas vai ciema nocietinātākā teritorija;
* Rīgas citadele — cietoksnis Rīgā;
* Citadele banka — banka Latvijā;
* Citadeles iela — ielas Latvijā;
* Kino Citdele — *[[Forum Cinemas]]* Rīgas kinoteatra nosaukums no 2010. līdz 2023. gadam.
Igors Skorohodovs

**Igors Skorohodovs** (; dzimis 1986. gada 4. maijā) ir krievu hokejists, uzbrucējs. Pašlaik (2015) Skorohodovs spēlē Kontinentālās hokeja līgas kluba Čerepovecas "Severstal" sastāvā.

## Spēlētāja karjera
Profesionāļa karjeru uzbrucējs uzsāka 2003.—04. gada sezonā, kad debitēja Krievijas Superlīgas kluba Čerepovecas "Severstal" rindās, tajās aizvadot trīs spēles. Arī 2004.—05. gada sezonu Skorohodovs uzsāka "Severstal" sastāvā, taču tad pārcēlās uz Krievijas Augstākajā līgā spēlējošo Čeļabinskas "Traktor".

Dažādos Augstākās līgas klubos Skorohodovs aizvadīja vairākas nākamās sezonas. 2008. gada vasarā uzbrucējs pievienojās Hantimansijskas "Jugra" rindām, tās sastāvā Augstākajā līgā aizvadot divas sezonas, pirms 2010. gadā klubs pievienojās KHL. 2012.—13. gada KHL sezona Skorohodovam izvērtās veiksmīgākā karjerā, to noslēdzot kā viens no visas līgas rezultatīvākajiem spēlētājiem, kā arī piedaloties līgas Zvaigžņu spēlē.

## Ārējās saites
Antiļu salas

**Antiļu salas** (, , , ) ir ap 4000 kilometru gara salu virkne Ziemeļamerikā, kas no ziemeļiem un austrumiem ieskauj Karību jūru, atdalot to no Atlantijas okeāna un Meksikas līča. Iedalās Lielajās Antiļu salās un Mazajās Antiļu salās. Dažkārt pie Antiļu salām pieskaita Bahamu Salas.

Ģeogrāfiski Antiļu salas tiek uzskatītas par Ziemeļamerikas reģionu. Kulturālā un lingvistiskā ziņā arhipelāga lielākās valstis — Kuba, Dominikāna un Puertoriko, kā arī daļa no Mazajām Antiļu salām, pieder pie Latīņamerikas. Ģeoloģiskā ziņā Lielās Antiļu salas veidojas no kontinentāliem iežiem, bet Mazās Antiļu salas lielākoties ir relatīvi jaunas vulkāniskas vai koraļļu salas.

## Vēsture
Eiropiešiem Antiļu salas 1492. gadā atklāja Kristofors Kolumbs. Nosaukums cēlies no leģendārās Antilijas salas, kas viduslaikos tika zīmēta kartēs starp Kanāriju salām un Indiju. Pēc Kolumba ekspedīcijas jaunatklātās zemes dēvēja par Rietumindiju, bet vēlāk, kad atklājās, ka zeme veidojas no daudzām salām, tās sāka saukt par Antiļām, bet to ieskauto Karību jūru nereti dēvē par Antiļu jūru.

## Valstis un teritorijas

### Lielās Antiļu salas
* 
* Haiti jeb Espanjola
** 
** 
* 
*  (ASV)
*  (Apvienotā Karaliste)
*  Navasa (ASV)

### Mazās Antiļu salas
*  (Apvienotā Karaliste)
* 
** Antigva
** Barbuda
** Redonda
*  (Nīderlandes Karaliste)
* 
*  (Apvienotā Karaliste)
* 
* 
*  (Francija)
*  Karību Nīderlande (Nīderlande)
**  Bonaire
**  Sintēstatiusa
**  Saba
*  (Nīderlandes Karaliste)
*  (Francija)
*  (Apvienotā Karaliste)
*  (Francija)
* 
** Sentkitsa
** Nevisa
* 
* Senmartēna
**  (Francija)
**  (Nīderlandes Karaliste)
* 
* 
** Tobāgo
** Trinidāda
*  (ASV)
* 
** 22x22px|Federālo valdījumu karogs Federālie valdījumi
** 22x22px|Nuevas Espartas karogs Nueva Esparta

## Atsauces

## Ārējās saites
Minskas metro

thumb|250px|Minkas metro logotips
**Minskas metro** () ir Minskas metro sistēma, kas ir vienīgā pazemes dzelzceļa sistēma Baltkrievijā. Pirmie reisi palaisti 1984. gadā un tas sastāv no trim līnijām, kuru garums ir , ar 36 pasažieru stacijām un trīs tehniskajām stacijām.

## Līniju saraksts

## Maskoŭskaja Līnija


Attēls:Pkolosa 15.jpg|Plošča Jakuba Kolasa
Attēls:Minsk metro Akademiya Nauk.JPG|Akademija navuk
Attēls:Pchelus 07.jpg|Park Čaliuskincaŭ
Attēls:Maskousk 03.jpg|Maskoŭskaja
Attēls:Ushod 07.jpg|Uschod
Attēls:Bortr 02.jpg|Barysaŭski trakt
Attēls:Minsk-Metro-Uruch'e-05.jpg|Uručča
Attēls:Piatroushchyna (Пятроўшчына) metro station in Minsk, Belarus.jpg|Piatroŭščyna
Attēls:Maxim Piatrul Malinovka 2014.jpg|Malinaŭka
Attēls:Oktyab 10.jpg|Kastryčnickaja
Attēls:Ploshcha Lyenina station in Minsk, Belarus.jpg|Płošča Lenina


## Aŭtazavodskaja Līnija


Attēls:Kamgor 04.jpg|Kamiennaja Horka
Attēls:Kuntsau 02.jpg|Kuncaŭščyna
Attēls:Sportyun 05.jpg|Spartyŭnaja
Attēls:Push 02.jpg|Puškinskaja
Attēls:Molodz 07.jpg|Maladziožnaja
Attēls:Frun 03.jpg|Frunzienskaja


## Zielienalužskaja Līnija


Attēls:Юбилейная площадь 7.jpg|Jubiliejnaja Plošča
Attēls:Plošča Franciška Bahuševiča (Minsk Metro station).jpg|Plošča Franciška Bahuševiča
Attēls:Vakzalnaja (Minsk Metro station).jpg|Vakzaĺnaja
Attēls:Kavalskaja slabada (Minsk Metro station).jpg|Kavaĺskaja slabada
Attēls:Aeradromnaja20241231.jpg|Aeradromnaja
Attēls:NiemarszamskiSad20241231.jpg|Niemaršanski sad
Attēls:SluckiHascieniec20241231.jpg|Słucki haściniec


## Skatīt arī
* Spridzināšana Minskas metro

## Atsauces

## Ārējās saites

*
Renāts Mamaševs

**Renāts Mamaševs** (; dzimis 1983. gada 31. martā) ir krievu hokejists, aizsargs. Pašlaik (2015) Mamaševs spēlē KHL kluba HK Soči sastāvā.

## Spēlētāja karjera
Profesionāļa karjeru Mamaševs uzsāka 2001.—02. gada sezonā, aizvadot astoņas spēles Krievijas Augstākās līgas kluba Maskavas CSKA rindās. Nākamās trīs sezonas Mamaševs aizvadīja Maskavas "Krylia Sovetov" rindās, taču tad 2006. gadā pievienojās Maskavas "Dinamo" vienībai, aizvadot savu pirmo sezonu Krievijas Superlīgā.

2007.—08. gada sezonas vidū aizsargs pārcēlās uz Ņižņijnovgorodas "Torpedo" vienību, taču jau nākamās sezonas ievadā pievienojās Ņižņekamskas "Ņeftehimik" rindām. Lai gan 2011.—12. gada sezonu hokejists uzsāka Magņitogorskas "Metallurg" rindās, jau drīz vien Mamaševs atgriezās "Neftekhimik". 2012.—13. gada KHL sezonu Mamaševs noslēdza kā visas līgas rezultatīvākais aizsargs, piedaloties arī līgas Zvaigžņu spēlē.

2013. gada jūlijā pievienojās Čeļabinskas "Traktor" vienībai, taču jau oktobra sākumā vēlreiz atgriezās Ņižņekamskas "Ņeftehimik" sastāvā, tās sastāvā aizvadot atlikušo sezonu.

2014. gada septembrī uz pārbaudes laiku pievienojās Ņūdžersijas "Devils". Mamaševs drīz tika nosūtīts uz AHL fārmklubu Olbani "Devils", taču pārbaudes laiku neizturēja. Sezonas turpinājumā pievienojās KHL vienībai Novosibirskas "Sibirj", kopā ar kuru sasniedza Austrumu konferences finālu, tajā gan piekāpjoties Kazaņas "Ak Bars".

2015. gada maijā pievienojās HK Soči.

## Ārējās saites
Lielās Antiļu salas

**Lielās Antiļu salas** (, , ) ir lielākā no Antiļu salu arhipelāgu veidojošo salu grupām. Sastāv no Kubas, Haiti jeb Espanjolas, Puertoriko, Jamaikas, Huventudas un daudzām mazākām saliņām. Lielās Antiļu salas veido 94% no kopējās Antiļu salu teritorijas un tajās dzīvo 90% arhipelāga iedzīvotāju.

## Valstis un teritorijas

## Atsauces
Boriss Berezovskis

**Boriss Berezovskis** (; dzimis , miris ) bija ebreju izcelsmes Krievijas uzņēmējs, biznesa oligarhs, valsts amatpersona un bijušais matemātiķis.

## Dzīvesgājums
Dzimis 1946. gadā Maskavā inženiera Ābrama Berezovska un viņa sievas Annas Gelmanes ģimenē. Studēja Maskavas Mežu universitātē, strādāja PSRS Zinātņu akadēmijas Kontroles zinātņu institūtā, publicēja pētījumus par darba zinātnisko organizāciju.
Pēc PSRS sabrukuma, kad Krievijā notika valsts īpašum privatizācija, Berezovskis pārņēma kontroli pār dažādiem aktīviem, tai skaitā valsts galveno Krievijas Sabiedrisko televīziju. Pēc 2000. gada prezidenta vēlēšanām, kurās uzvarēja Vladimirs Putins, Berezovskis kritizēja viņu un viņa politiku. 2000. gada beigās viņš pārcēlās uz Apvienoto Karalisti, kas viņam 2003. gadā sniedza politisko patvērumu.

Krievijā Berezovski apsūdzēja krāpniecībā, naudas atmazgāšanā un vardarbīgā varas gāšanas mēģinājumā.
Vairākas valstis liedza Berezovskim iebraukšanu, tostarp arī Latvija.

2003. un 2007. gadā viņš apsūdzēja Krievijas Federālo drošības dienestu mēģinājumos viņu nogalināt. Pēc tam, kad 2006. gadā Londonā FDD aģents noindēja viņa uzticības personu Aleksandru Ļitviņenko, Krievijas propaganda Berezovski apsūdzēja Ļitviņenko nogalināšanā. Pirms Krievijas—Gruzijas kara 2008. gadā savā mājā Londonas apkārtnē pēc vakariņām nomira viņa biznesa partneris Badri Patarkatsišvili.

2013. gada 23. martā Berezovski atrada mirušu savā mājā Askotā, Bārkšīras grāfistē Apvienotajā Karalistē. Tiesu ekspertīze konstatēja nožņaugšanas pazīmes.

## Atsauces

## Ārējās saites

*
Veliki Mosti

**Veliki Mosti** () ir pilsēta Ukrainas rietumos, Ļvivas apgabalā Šeptickas rajonā.

## Vēsture
Rakstos pirmoreiz minēta 1472. gadā. Ietilpa Žečpospolitā. 1549. gadā Polijas karalis Sigismunds II Augusts ciemam piešķīra Magdeburgas tiesības. Pilsēta tika nosaukta karaļa vārdā par **Augustovu**. Pilsētas nosaukums no 18. gadsimta beigām pamazām nomainījās uz Veliki Mostiem. Pēc Polijas pirmās dalīšanas 1772. gadā pilsēta iekļāvās Austrijas impērijā.

Pēc Pirmā pasaules kara tika iekļauta jaunizveidotajā Polijas valstī, un šeit atradās policijas skola. Sākoties Otrajam pasaules karam, pamatojoties uz Molotova-Ribentropa paktu, pilsētā ienāca padomju karaspēks. Pēc Vācijas uzbrukuma PSRS Veliki Mostus ieņēma vācieši. Pilsētas ebreju iedzīvotāji tika iznīcināti holokaustā.

Pēc Otrā pasaules kara Veliki Mosti līdz Ukrainas valsts neatkarības nodibināšanai 1991. gadā, ietilpa Ukrainas PSR.

## Ārējās saites
Transporta nelaimes gadījumu un incidentu izmeklēšanas birojs

**Transporta nelaimes gadījumu un incidentu izmeklēšanas birojs** (**TNGIIB**) ir Latvijas valsts pārvaldības iestāde, kura atrodas Satiksmes ministrijas pārraudzībā un veic aviācijas, dzelzceļa un jūras nelaimes gadījumu un avāriju tehnisko izmeklēšanu. Iestādes birojs atrodas Rīgā.

## Skatīt arī
* Starpvalstu aviācijas komiteja

## Ārējās saites
* TNGIIB mājaslapa.
STSAT-2

***STSAT-2*** (과학기술위성 2호; zināms arī kā *STSAT-2A*) bija Dienvidkorejas eksperimentāls pavadonis. Tas tika zaudēts 2009. gada augustā nesējraķetes Naro-1 (*KSLV-1*) pirmajā, neveiksmīgā startā.

Kosmiskā aparāta masa bija mazāka par 100 kg. Izmēri 615 × 673 × 898 mm.
Pavadonī uzstādīts Laimena alfa Saules teleskops (*Lyman- alpha Imaging Solar Telescope*), kas paredzēts Saules diska uzņemšanai, lai tās atmosfērā pētītu ūdeņradi Laimena alfa spektrā. Bez tam tajā uzstādīts lāzeratstarotāju bloks pavadoņlokācijas mērījumiem no zemes.

Sākotnēji *STSAT-2* bija paredzēts palaist 2005. gada decembrī, bet nesējraķetes *KSLV-1* izstrāde aizkavējās.

*STSAT-2* tika palaists  08:00 *[[UTC]]* ar nesējraķeti *[[Naro-1]]* no Naro kosmosa centra. Šis bija pirmais *Naro-1* starts. Nesējraķetes pirmā pakāpe bija izgatavota Krievijā.
Plūsmvirža daļējas atvēršanās dēļ pavadonis *STSAT-2* neatdalījās un netika ievadīts orbītā.

## Atsauces

## Ārējās saites
* STSAT 2A, 2B Gunter Dirk Krebs
Nātrija hidrogēnkarbonāts

**Nātrija hidrogēnkarbonāts** (NaHCO3) jeb **dzeramā soda** ir nātrija un ogļskābes skābais sāls. NaHCO3 ir balta, sausā gaisā stabila pulverveida viela ar iesāļu, ziepjainu garšu. Ūdenī šķīst samērā slikti, šķīdumam raksturīga viegli sārmaina reakcija (to var noteikt ar metiloranžo, bet pie 0°C nevar ar fenolftaleīnu). Šķīst acetonā, nešķīst etanolā.

## Atrašanās dabā
Atrodams minerālu nahkolīta NaHCO3 un trona Na2CO3·NaHCO3·2H2O sastāvā.

## Iegūšana
Nātrija hidrogēnkarbonāts ir starpprodukts nātrija karbonāta iegūšanā pēc Solveja metodes.

Var iegūt, laižot oglekļa dioksīdu cauri aukstam piesātinātam nātrija karbonāta šķīdumam:

Na2CO3 + CO2 + H2O → 2NaHCO3

Karsējot nātrija hidrogēnkarbonātu, šī reakcija norisinās pretējā virzienā.

## Īpašības
[250px|thumb|left|Ogļskābās gāzes izdalīšanās, dzeramajai sodai reaģējot ar [etiķskābe|etiķskābi]]
Tā kā ogļskābe ir ļoti vāja, nestabila skābe, dzeramajai sodai reaģējot ar citām skābēm, izdalās CO2:
:NaHCO3 + HCl → NaCl + H2CO3
:H2CO3 → H2O + CO2

:NaHCO3 + CH<sub>3</sub>COOH → CH<sub>3</sub>COONa + H2O + CO2

Ūdens šķīdumos notiek hidrolīze, kas dod sārmainu šķīduma reakciju:
:HCO3− + H2O → H2CO3 + OH−

Reaģē ar bāzēm, rodoties karbonātiem:

:NaHCO3 + NaOH → Na2CO3 + H2O

Karsējot sadalās par nātrija karbonātu, ūdeni un ogļskābo gāzi:

:2 NaHCO3 → Na2CO3 + H2O + CO2

Augstā temperatūrā sadalās arī radies nātrija karbonāts:

:Na2CO3 → Na<sub>2</sub>O + CO2

Izdala ogļskābo gāzi arī no ūdens šķīduma (istabas temperatūrā lēnām, sildot reakcija notiek arvien straujāk).

## Izmantošana
Pārtikas rūpniecībā lieto kā mīklas irdinātāju, jo dzeramā soda viegli izdala ogļskābo gāzi. Medicīnā NaHCO3 šķīdumu izmanto ādas vai acu skalošanai, ja gadījies apdedzināties ar skābēm. Lieto arī kuņģa sulas skābuma samazināšanai (Bulriha sāls) un kuņģa skalošanai dažos saindēšanās gadījumos (jālieto uzmanīgi, jo gāzes izdalīšanās var izraisīt kuņģa perforāciju). Ķīmijā lieto buferšķīdumu pagatavošanai. Izmanto arī pulvera ugunsdzēšamo aparātu uzpildīšanai.

Alternatīvajā medicīnā dzeramā soda dažreiz tiek uzskatīta par zālēm pret vēzi. Uzskats cēlies no  itāļu ārsta Tulio Simončīni (*Tullio Simoncini*) teorijas, ka vēzi izraisa sēnītes *[[Candida albicans]]* infekcija, ko varot ārstēt ar dzeramās sodas injekcijām. Tam nav zinātniska pamatojuma un ārstēšanai nav pierādītas efektivitātes.

## Ārējās saites
* Dzeramā soda| Medicīnas termins  
* Pārtikas piedeva soda

## Atsauces
Aleks Boldvins

**Aleksandrs Re "Aleks" Boldvins III** (; dzimis ) ir amerikāņu aktieris, komiķis un producents.

Sākotnēji darbojies televīzijā, kļuvis pazīstams ar dalību ziepju operā *[[Knots Landing]]* (filmējās 6. un 7. sezonā). Pēc tam filmējies tādās filmās kā "Bītldžūss" (1988), ""Sarkanā oktobra" meklējumos" (*The Hunt for Red October*, 1990), *[[The Marrying Man]]* (1991), ''Glengarry Glen Ross'' (1992), "Ēna" (*The Shadow,* 1994), "Merkūrijs briesmās" (1998), "Aviators" (2004) un "Atkritēji" (2006). Par lomu 2003. gada filmā *[[The Cooler]]* ticis nominēts Amerikas Kinoakadēmijas balvai kā labākais aktieris otrā plāna lomā. Laikā no 2006. līdz 2013. gadam filmējās NBC seriālā *[[30 Rock]]*, par ko saņēma kritiķu atzinību. Par lomu šajā seriālā Boldvins saņēmis divas ''Emmy'' balvas, trīs Zelta globusa balvas un septiņas Ekrāna aktieru ģildes balvas. Viņš ir visvairāk Ekrāna aktieru ģildes balvas saņēmušais aktieris. 2011. gadā Boldvinam piešķīra zvaigzni Holivudas Slavas alejā.

Arī Boldvina trīs brāļi Stīvens, Denjels un Viljams ir aktieri.

## 2021. gada šaušanas incidents
 *[[Rust (filma)|Rust]]* filmēšanas laikā notika incidents, kad Aleks Boldvins izšāva no īsta šaujamieroča, kas bija pielādēts ar kaujas munīciju, nevis pirotehniku. Incidentā ievainoja operatori Halinu Hatčinsu un režisoru Džoelu Souzu. Hatčinsu steidzami nogādāja Ņūmeksikas Universitātes slimnīcā Albukerkē, kur apstiprināja viņas nāvi. Filmēšanu apturēja un policija nopratināja Aleksu Boldvinu.

 kļuva zināms, ka prokurori Alekam Boldvinam un ieroču konsultantei Hannai Gutjeresai-Rīdai izvirzījuši apsūdzības divās lietās par slepkavību. Izmeklēšanā konstatēja, ka Aleks Boldvins nav izgājis plānoto stundu ilgo apmācību ieroču lietošanā, un Hannai Gutjeresai-Rīdai, pēc prokuratūras domām, nebija nepieciešamā kvalifikācija un, glabājot patronas, viņi neievēroja drošības pasākumus.

 Ņūmeksikas īpašā prokuratūra paziņoja, ka aktierim Aleksam Boldvinam izvirzītās apsūdzības operatores Halinas Hatčinsas slepkavībā filmas *Rust* uzņemšanas laukumā tiek atceltas.

## Atsauces

## Ārējās saites

*
Pirāti!

**"Pirāti!"** () ir 2012. gada Apvienotās Karalistes un ASV kopražojuma datoranimācijas leļļu filma. Filmas sižets balstīts uz rakstnieka Gideona Defo grāmatu sērijas "Pirāti!". Galvenos varoņus filmā ieskaņojuši ir Hjū Grānts, Salma Hajeka, Džeremijs Pivens, Imelda Stontone un Deivids Tenants.

Filmu nominēja 85. Kinoakadēmijas balvai nominācijā "Labākā animācijas filma".

## Atsauces

## Ārējās saites
*
Ralfs-postītājs

**"Ralfs-postītājs"** () ir 2012. gada ASV 3D datoranimācijas filma. Filmas režisors ir Ričs Mūrs, kas iepriekš ir režisējis vairākas "Simpsonu" un "Futurāmas" sērijas. Šī ir 52. *[[Walt Disney Animation Studios]]* pilnmetrāžas animācijas filma.

Filma saņēma Zelta globusa balvu kā labākā animācijas filma, kā arī šajā pašā kategorijā tika izvirzīta arī 85. Kinoakadēmijas balvai.

Filmā piedalās vairāku videospēļu varoņi:
* Soniks un Doktors Egmans no *[[Sonic the Hedgehog]]* spēļu sērijas
* Bouzers no *[[Mario]]* spēļu sērijas
* Keino no *[[Mortal Kombat]]* spēļu sērijas
* Zangijevs, M.Baisons, Čuna Lī, Kens, Rjū un Blanka no *[[Street Fighter II]]*
* Q*berts no tāda paša nosaukuma videospēles
* *[[Pac-Man]]* varoņi un citi.

## Atsauces

## Ārējās saites
*
Kazanova (ciems)

**Kazanova** — itāļu valodā "casa nuova" (jaunā māja/pils) ir ciems Krāslavas novada Ūdrīšu pagastā.
Kazanovas pusmuiža piederēja Plāteru dzimtai. Dzīvojamā māja — neliela koka ēka atradās ceļa malā (pašreizējā šoseja P-62) un vairs nav saglabājusies. Uz tās pamatiem vēlāk uzcēla divstāvu ķieģeļu dzīvojamo ēku. No grāfu laikiem ir saglabājies liels dīķis meža malā.

1979. gada vasarā M.Gorkija kinostudija Kazanovas un Aišpūru ciemos uz P-62 šosejas filmēja atsevišķus sižetus režisora Eldora Urazbajeva liriskajai komēdijai «Фрак для шалопая».

1897. gadā katoļu muižā bija 2 sētas ar 19 cilvēkiem.

## Atsauces
Vilems Defo

**Vilems Defo** (; dzimis ) ir amerikāņu kinoaktieris. Zināms ar lomām gan lielbudžeta filmās, gan neatkarīgās mākslas filmās. Savas karjeras laikā saņēmis vairākus apbalvojumus, tai skaitā labākā aktiera balvu Venēcijas kinofestivālā, kā arī nominācijas četrām Amerikas Kinoakadēmijas balvām, BAFTA kino balvai un četrām Zelta globusa balvām.

Kino debitējis ar nelielu lomu Maikla Čimino filmā "Debesu vārti" (1980). Savas karjeras laikā vairākkārt sadarbojies ar tādiem režisoriem kā Polu Šreideru, Abelu Ferraru, Larsu fon Trīru, Džūljanu Šnābelu, Vesu Andersonu un Robertu Egersu. Nominēts Kinoakadēmijas balvai par lomām kara drāmā "Armijas vads" (1986), šausmu filmā "Vampīra ēna" (*Shadow of the Vampire*, 2000), drāmas filmā "Floridas projekts" (2017) un biogrāfiskajā filma "Van Gogs. Pie mūžības vārtiem" (2018).

Citas Defo pazīstamākās lomas ir filmās "Dzīvot un mirt Losandželosā" (1985), "Kristus pēdējais kārdinājums" (1988), "Dzimis 4. jūlijā" (*Born on the Fourth of July*, 1989), "Mežonīgie sirdīs" (1990), "Angļu pacients" (1996), "Amerikāņu psihopāts" (2000), "Ūdensdzīve ar Stīvu Zisū" (2004), "Antikrists" (2009), "Džons Kārters" (*John Carter*, 2012), "Bāka" (2019) un "Nosferatu" (2024).

## Filmogrāfija

## Ārējās saites
The Script

***The Script*** ir īru alternatīvā roka grupa no Dublinas, kas izveidojusies 2002. gadā.

Grupa ir izdevusi trīs albumus. Pirmais albums tika izdots 2008. gada augustā, un tika nosaukts grupas vārdā — The Script. Tas debitēja pirmajā vietā Īrijas un Apvienotās Karalistes albumu topā. Veiksmīgākie singli no šī albuma ir "The Man Who Can't Be Moved" un "Breakeven". The Script otrais albums *[[Science & Faith]]* tika izlaists 2010. gada septembrī. Tas debitēja pirmajā vietā Īrijas un Apvienotās Karalistes albumu topā, kā arī ieguva 3. vietu ASV albumu topā. No šī albuma par hitiem kļuva singli "For the First Time" un "Nothing". Grupas trešais albums #3 Apvienotajā Karalistē tika izdots , albumu topā iegūstot otro vietu. No šī albuma pagaidām veiksmīgākais singls ir "Hall of Fame". The Script ir *[[OneRepublic]]* vasaras turnejas "Native" iesildošā grupa.

## Diskogrāfija

### Studijas albumi
* *[[The Script (albums)|The Script]]* (2008)
* *[[Science & Faith]]* (2010)
* *[[3 (albums)|#3]]* (2012)
* *[[No Sound Without Silence]]* (2014)
* *[[Freedom Child]]* (2017)
* *[[Sunsets & Full Moons]]* (2019)
* *Light & Sound* (2021)
* *[[Satellites]]* (2024)

### Singli

## Tūres

* Science & Faith Tour (2010–11)
* #3 World Tour (2012–13)
* No Sound Without Silence Tour (2015)
* Freedom Child Tour (2017–18)
* Sunsets & Full Moons Tour (2020)
* Greatest Hits Tour (2022)
* Satellites World Tour (2024-2025)

## Atsauces
Denjels Mārtins

**Denjels Mārtins** (; dzimis ) ir bijušais Īrijas šosejas riteņbraucējs.

Viņa lielākie sasniegumi ir uzvara 2013. un 2018. gada ''Tour de France'' posmā, 2011. gada ''Vuelta a España'' posmā, kopvērtējums 2010. gada *[[Tour de Pologne]]* un 2013. gada *[[Volta a Catalunya]]* Viendienas sacensībās viņš guvis uzvaras 2010. gada *[[Tre Valli Varesine]]*, 2013. gada Ljēža—Bastoņa—Ljēža un 2014. gada *[[Giro di Lombardia]]*.

2021. gada septembrī paziņoja, ka pēc ''Il Lombardia'' sacensībām noslēgs profesionāļa karjeru.

## Atsauces

## Ārējās saites

*
Flandrijas tūre

**Flandrijas tūre** (, ) ir šosejas riteņbraukšanas sacensības, kuras katru pavasari notiek Beļģijā, nedēļu pirms Parīze—Rubē. Tās ir vienas no Flandrijas klasikām. Sacensības ir daļa no UCI Pasaules tūres kalendāra un ir vienas no klasikas pieminekļiem Eiropas profesionālajā kalendārā. Tās uzskata par svarīgākajām sacensībām Flandrijā un tām ir piešķirta iesauka *Vlaanderens mooiste* (nīderlandiski "Flandrijas labākie").

## Vēsture
Flandrijas tūri 1913. gadā izveidoja Karels Van Veinendāls, sporta laikraksta *Sportwereld* līdzdibinātājs. Šajā laikā daudzi laikrakstu un žurnālu izdevēji organizēja riteņbraukšanas sacensības, lai palielinātu apgrozījumu.

Pirms Otrā pasaules kara sacensības parasti notika tajā pašā dienā, kad Itālijā notika Milāna–Sanremo sacensības. Spēcīgākie Itālijas un Francijas pārstāvji izvēlējās sacensības Itālijā, kas izskaidro tikai vienu pirmskara uzvarētāju, kurš nebija no Beļģijas. Pēc kara sacensības palielināja savu nozīmi, kad tās kļuva par daļu no *[[Challenge Desgrange-Colombo]]* kopvērtējuma, kurš ir mūsdienu UCI Pasaules tūres priekštecis. Arī šobrīd sacensības ir iekļautas sezonas kopvērtējumā. Sacensību rekordu īpašnieki ir beļģi Ahjels Bijsē, Ēriks Lemāns, Johans Musēvs un Toms Bonens, šveicietis Fabians Kančellāra, kā arī Itālijas pārstāvis Fjorenco Manji, katram ir pa trijām uzvarām.

## Uzvarētāji kopš 1990. gada
Kevins Bieksa

**Kevins Bieksa** (; dzimis 1981. gada 16. jūnijā) ir kanādiešu hokejists, aizsargs. Pašlaik (2015) Bieksa spēlē Nacionālās hokeja līgas kluba Anahaimas "Ducks" sastāvā.

## Spēlētāja karjera
Profesionāļa karjeru Bieksa uzsāka 2003.—04. gada sezonas nogalē, kad debitēja Amerikas hokeja līgas kluba Manitobas "Moose" rindās. 2005.—06. gada sezonā aizsargs debitēja Vankūveras "Canucks" sastāvā, tās rindās aizvadot 39 spēles. Jau nākamajā sezonā Bieksam izdevās nostiprināties komandas sastāvā, kopš 2010. gada viņš pilda "Canucks" kapteiņa palīga pienākumus.

2011. gada vasarā Bieksa pagarināja savu līgumu ar "Canucks" uz nākamajām piecām sezonām, taču 2015. gada vasarā tika aizmainīts uz Anahaimas "Ducks".

## Ārējās saites
Menijs Malhotra

**Emanuels Novīns Malhotra** (; dzimis 1980. gada 18. maijā) ir bijušais kanādiešu hokejists, centra uzbrucējs.  Malhotra spēlētāja karjeru beidza 2016.gadā.

## Spēlētāja karjera
1998. gada NHL draftā Malhotru ar augsto septīto numuru izvēlējās Ņujorkas "Rangers" vienība, kuras sastāvā Malhotra spēlēja jau 1998.—99. gada sezonā, tādējādi uzsākot profesionālā spēlētāja karjeru. Nākamajās divās sezonās uzbrucējam gan saglabāt vietu "Rangers" sastāvā nenācās viegli, daļu sezonas aizvadot tās AHL fārmklubā Hartfordas "Wolf Pack".

2001.—02. gada sezonas vidū Malhotra tika aizmainīts uz Dalasas "Stars", savukārt divas sezonas vēlāk no neaizsargāto spēlētāju saraksta hokejista līgumu pārņēma Kolumbusas "Blue Jackets". 2004.—05. gada NHL lokauta laikā Malhotra spēlēja slovēņu klubā Ļubļanas "Olimpija", kā arī Zviedrijas Elitsērijas vienībā HV 71, taču tad atgriezās "Blue Jackets". 2005.—06. gada sezona hokejistam izvērtās visnotaļ veiksmīga, tajā, par spīti traumai, gūstot 31 punktus, kā rezultātā vasarā "Blue Jackets" pagarināja līgumu ar Malhotru uz nākamajiem trim gadiem.

2009. gada vasarā hokejists kļuva par brīvo aģentu, noslēdzot līgumu ar Sanhosē "Sharks" vienību, tās sastāvā aizvadot vienu vienīgu sezonu, nākamajā vasarā pievienojoties Vankūveras "Canucks" rindām un uzreiz sākot pildīt arī tās kapteiņa palīga funkcijas. 2010.—11. gada sezonā, kas bija viņa pirmā "Canucks" sastāvā, Malhotra guva nopietnu kreisās acs traumu, kuras ārstēšanai bija nepieciešamas vairākas operācijas. 2012.—13. gada sezonā traumas seku dēļ Malhotra tika ievietots savainoto spēlētāju sarakstā, un "Canucks" rindās laukumā devās vien deviņās spēlēs.

2013. gada vasarā Malhotram neizdevās noslēgt līgumu ar nevienu NHL klubu, tā rezultātā noslēdza 25 spēļu pārbaudes laika līgumu ar Amerikas hokeja līgas vienību Šarlotas "Checkers". Oktobra beigās hokejists tomēr noslēdza viena gada līgumu ar Karolīnas "Hurricanes" vienību. 2014. gada vasarā Malhotra pievienojās Monreālas "Canadiens" rindām.

Kanādas hokeja izlases rindās Malhotra spēlējis 2002. gada Pasaules čempionātā.

## Ārējās saites
Series 30

***Series 30*** bija *[[Nokia]]* programmatūras platforma lētajiem  mobilajiem telefoniem.
Ja iepriekšējā platforma *Series 20* darbojās tālruņos ar monohronu displeju, tad *Series 30* varēja darboties arī ar lielākiem un krāsainiem displejiem. Tajos var darbināt vienkāršas *[[Java (programmēšanas valoda)|Java]]* spēles, iekļauts *[[WAP]]* atbalsts un tādas iespējas kā FM radio un polifoniskie zvana toņi. 

Pirmie tālruņi ar *Series 30* izlaisti 2001. un 2002. gadā: *[[Nokia 3410]]*, *[[Nokia 6310]]*, *[[Nokia 3510]]*, *[[Nokia 8310]]*.

*Series 30* uzstādīta tādos modeļos kā *[[Nokia 1616]]*, *[[Nokia 1280]]*, *[[Nokia 1800]]*; 100. sērijā, piemēram, *[[Nokia 100]]*. Pēdējie modeļi ar *Series 30* platformu izlaisti 2013. gadā.

Pēc *Nokia* pārdošanas *[[Microsoft]]*, platformu *Series 30* *[[Microsoft Mobile]]* ierīcēs vairs neizmantoja. Tās vietā lētajos modeļos izmantota pilnīgi atšķirīga platforma *[[Series 30+]]*, kas licencēta no *[[MediaTek]]*.

## Atsauces
Vilis Cimmermanis

**Vilhelms Cimmermanis** (dzimis , miris ) bija Latvijas baltvācu vieglatlēts.

Piedalījies divās vasaras olimpiskajās spēlēs (, ). 1924. gadā Parīzē 5000 m distancē nepārvarēja pirmo kārtu (12. vieta), savukārt 10&nbsp;000 m distancē izstājās, pēc četriem gadiem Amsterdamā izstājās maratona distancē. Cimmermanis ir pirmais Latvijas čempions vieglatlētikā —  viņš uzvarēja 5000 m distancē I Latvijas Vispārējos sporta svētkos. Laikā no 1920. līdz 1928. gadam 23 reizes izcīnījis Latvijas čempiona titulu. Šajā laikposmā vairāk nekā 30 reizes labojis arī Latvijas rekordu dažādās distancēs. Izcīnījis medaļas arī Latvijas čempionātā ātrslidošanā.

Miris 39 gadu vecumā, apglabāts Torņakalna kapos.

## Atsauces

## Ārējās saites
Cimmermanis

**Cimmermanis** ( — 'namdaris'; sieviešu dzimtē **Cimmermane**) ir vācu cilmes uzvārds. Cilvēki ar šo uzvārdu:

* Filips Cimmermanis (*Philip Zimmermann*, dzimis 1954. gadā), ASV kriptogrāfs;
* Jānis Cimmermanis (dzimis 1950) — latviešu režisors;
* Ludvigs Cimmermanis (*Ludwig Zimmermann*; 1852—1906) — vācbaltiešu mācītājs;
* Oto Cimmermanis (*Otto Zimmermann*; 1892—1979) — Šveices šahists;
* Vilis Cimmermanis (1896—1936) — latviešu vieglatlēts.

## Skatīt arī
* Cimermanis
* Cimmermans
Solomons Hillers

**Solomons Hillers** (dzimis , miris ) bija Latvijas ebreju izcelsmes ķīmiķis. Latvijas PSR Zinātņu akadēmijas Organiskās sintēzes institūta dibinātājs un pirmais direktors (1957—1975).

## Dzīvesgājums
Dzimis Pirmā pasaules kara laikā 1915. gada 14. janvārī Rīgas tekstilrūpnīcu apgādes aģenta Arona Hillera ģimenē. Pēc mātes nāves 1920. gadā viņu uzaudzināja vecmāmiņa. Mācījās Rīgas Vācu ģimnāzijas komercnovirziena nodaļā, pēc tās beigšanas 1932. gadā sāka strādāt par mācekli Feldhūna tekstilfabrikā. 1933. gadā uzsāka studijas Latvijas Universitātes Ķīmijas fakultātē, līdztekus strādāja par brigadieri Sarkandaugavas stikla rūpnīcā "Emolip". 1937. gadā uz laiku pārtrauca studijas, kuras atsāka 1940. gadā, bija organiskās ķīmijas profesora Paula Kalniņa (1886—1955) subasistents. Universitātes beigšanas diplomu saņēma 1941. gada 27. jūnijā, īsi pēc nacistiskās Vācijas karaspēka iebrukuma Latvijā. Tajā pašā dienā devās bēgļu gaitās uz Krieviju, kur strādāja Kazaņas maizes rūpnīcā. Viņa Rīgā palikušie radinieki gāja bojā Rīgas geto likvidēšanas akcijā.

Laikā no 1946. līdz 1957. gadam Hillers bija zinātniskais līdzstrādnieks un furfurola sektora vadītājs Mežsaimniecības problēmu institūtā. 1957. gadā dibinājis Latvijas Organiskās sintēzes institūtu (tobrīd Latvijas PSR Zinātņu akadēmijas Organiskās sintēzes institūts), bijis arī institūta pirmais direktors līdz 1975. gadam. Laikā no 1963. līdz 1975. gadam Hillers darbojās Latvijas PSR Zinātņu akadēmijas Ķīmijas un bioloģijas zinātņu nodaļā kā akadēmiķis sekretārs. Bijis arī docētājs Rīgas Politehniskajā institūtā (1966—1975), kā arī no 1965. līdz 1975. gadam zinātniskā žurnāla *Химия гетероциклических соединений* galvenais redaktors.

Bijis viens no aptuveni 60 medicīnas preparātu autoriem (furacilīns, PASK, ftorafūrs, furagīns). Hillers publicējis vairāk nekā 500 zinātnisko rakstu.

Viņš ir saņēmis PSRS Valsts prēmiju (1951), Latvijas PSR Valsts prēmiju (1957, 1965), Latvijas PSR Nopelniem bagātā zinātnes un tehnikas darbinieka goda nosaukumu (1965).

Mūsdienās tiek pasniegta Solomona Hillera balva par izciliem sasniegumiem biomedicīnā un jaunu medicīnas preparātu izstrādē.

## Atsauces

## Ārējās saites
* Solomons Hillers
Hillers

**Hillers** var būt:

* Džims Hillers (*Jim Hiller*; dzimis 1969) — Kanādas hokejists un treneris;
* Johans Ādams Hillers (*Johann Adam Hiller*; 1728—1804) — vācu komponists;
* Jonass Hillers (*Jonas Hiller*; dzimis 1982) — Šveices hokejists;
* Solomons Hillers (1915—1975) — Latvijas ķīmiķis.
Spāres baznīca

**Spāres luterāņu baznīca** ir Spāres evaņģēliski luteriskās draudzes dievnams. Atrodas Talsu novada Ģibuļu pagasta Spārē, vienīgais pagasta dievnams. Kopš 1998. gada valsts nozīmes arhitektūras piemineklis.

Pirmajai baznīcai pamati likti 1658. gadā, bet tagadējo, sev raksturīgo būvapjomu ar astoņstūra plānojumu bez zvanu torņa baznīca ieguva 1747. gadā. Spāres baznīca atšķiras no pārējām Kurzemes baznīcām — tā ir centriska astoņstūru "šķērsbaznīca" bez torņa. Tagad altāris un kancele izvietoti pretī ieejai, bet sākotnēji ieeja bijusi sānu sienā.

Pirmā Spāres baznīca tika uzbūvēta 1658. gadā par oberburggrāfa Georga fon Fišera līdzekļiem. Tagadējā mūra ēka celta 1747. gadā par Medzes un Spāres muižas īpašnieka kapteiņa Georga Kristofa fon Rādena un viņa sievas Luīzes Šarlotes, dzimušas fon der Osten-Zakenas, līdzekļiem.

Otrā pasaules kara laikā baznīca bombardēta. Padomju laikā baznīca bija slēgta, izdemolēta, tajā bija ierīkota kolhoza dārzeņu noliktava. Draudze atjaunota 1988. gadā un pēc gada baznīcā atsākušies dievkalpojumi. 1990. gados Alfrēds Mertens izgatavojis kokā veidotu altāri un kanceli. Baznīcu grezno oriģinālā altārglezna.

## Draudze
Draudze pieder Piltenes prāvesta iecirknim, prāvests Armands Klāve. Pašlaik draudzē ir 18 locekļi. Dievkalpojumus vada mācītāja Raēla Railvija Rozīte. Darbojas svētdienas skola.

## Atsauces
Kon-Tiki (filma)

**"Kon-Tiki"** () ir 2012. gada Norvēģijas mākslas filma, vēsturiskā drāmas filma, kas veltīta Tūra Heijerdāla ekspedīcijai ar plostu Kon-Tiki 1947. gadā. Filma kā labākā filma svešvalodā nominēta Zelta globusa balvai un 85. Kinoakadēmijas balvai.

## Sižets
Filmā stāstīts par leģendāro Tūra Heijerdāla ceļojumu no Dienvidamerikas (Peru) līdz Polinēzijai (Tuamotu). Viņš ar plostu 1947. gadā Klusā okeāna ūdeņos pieveica 4300 kilometrus garu ceļa posmu, mainot tā laika pasaules uzskatus par cilvēka spēju robežām.

## Lomās
* Pols Sverre Valheims Hāgens — Tūrs Heijerdāls
* Annešs Baasmo Kristiansens — Hermans Vatcingers
* Gustavs Skarsgords — Bengts Danielsons
* Ods Magnuss Viljamsons — Ēriks Hesselbergs
* Tobiass Zantelmans — Knuts Hauglands
* Jakobs Ofitebro — Torstens Rebijs
* Agnese Kitelsena — Līva Heijerdāle

## Balvas un nominācijas

## Interesanti fakti
* Filmēšana norisinājās Maldīvijā, Norvēģijā, Maltā, ASV, Bulgārijā un Taizemē.
* Filmas pirmizrāde Norvēģijā norisinājās , uzstādot kases rekordu, pirmajā nedēļas nogalē nopelnot $14 111 514.

## Atsauces

## Ārējās saites
*
Džons Keils

**Džons Keils** (, dzimis ) ir Velsas mūziķis, komponists, dziesmu autors un producents, viens no eksperimentālā roka grupas *[[The Velvet Underground]]* sākotnējiem dalībniekiem.

Keils ir darbojies ne vien rokmūzikā, bet arī komponējis arī cita veida mūziku, tai skaitā *[[drone]]* un klasisko mūziku. Pēc tam, kad Keils 1968. gadā atstāja grupu *The Velvet Underground*, viņš izdeva aptuveni 30 albumu. Viens no atpazīstamākajiem Keila vēlākajiem darbiem ir albums *Paris 1919*, viņa kaverversija Leonarda Koena dziesmai *[[Hallelujah]]* un 1970. gada *[[Island Records]]* albumu triloģija: *[[Fear (albums)|Fear]]*, *[[Slow Dazzle]]* un *[[Helen of Troy]]*.

Keils kā grupas *The Velvet Underground* dalībnieks 1996. gadā tika iekļauts Rokenrola slavas zālē. 2010. gadā viņš saņēma Britu Impērijas ordeni.

## Diskogrāfija

### Studijas albumi
* 1970 : *[[Vintage Violence]]*
* 1972 : *[[The Academy in Peril]]*
* 1973 : *[[Paris 1919]]*
* 1974 : *[[Fear (albums)|Fear]]*
* 1975 : *[[Slow Dazzle]]*
* 1975 : *[[Helen of Troy]]*
* 1981 : *[[Honi Soit]]*
* 1982 : *[[Music for a New Society]]*
* 1983 : *[[Caribbean Sunset]]*
* 1985 : *[[Artificial Intelligence (albums)|Artificial Intelligence]]*
* 1989 : *[[Words for the Dying]]*
* 1996 : *[[Walking on Locusts]]*
* 2003 : *[[HoboSapiens]]*
* 2005 : *[[blackAcetate]]*
* 2012 : *[[Shifty Adventures in Nookie Wood]]*
* 2016 : *M:FANS*
* 2023 : *Mercy*

### Sadarbības labumi
* 1971 : *[[Church of Anthrax]]* (ar Teriju Railiju)
* 1990 : *[[Songs for Drella]]* (ar Lū Rīdu)
* 1990 : *[[Wrong Way Up]]* (ar Braienu Īno)
* 1994 : *[[Last Day on Earth]]* (ar Bobu Neuvirtu)

## Ārējās saites

* Oficiālā mājaslapa 
*
Keils

**Keils** var būt:

* Džons Keils (*John Cale*, 1942) — Velsas mūziķis, komponists, dziesmu autors un producents;
* Jūliuss Keils (*Julius Keyl*, 1877—1959) — vācu vieglatlēts un vingrotājs.
LGBT politiķi

[upright|thumb|[Jouhana Sīgurdardoutira, Islandes premjerministre mūsdienās ir pirmā valdības vadītāja — atklāta lesbiete]]
**LGBT politiķi** ir politiķi ar netradicionālu seksuālo orientāciju, kura ir kļuvusi zināma plašākai sabiedrībai.

LGBT politiķi joprojām ir retums vairumā pasaules valstu. Valstīs, kur vēl neviens politiķis nav atklāti atzinis savu no vairākuma atšķirīgo seksuālo orientāciju, "pirmajam" to izdarīt vienmēr ir vissarežģītāk. LGBT politiķu atklātībai un redzamībai vienmēr nozīmīga loma citu homoseksuāli, biseksuālu vai transseksuāli cilvēku publiskai redzamībai.

## Hārvijs Milks

Viens no uzskatāmākajiem piemēriem ir Hārvijs Milks, kurš bija pirmais atklātais homoseksuālais politiķis, kurš jebkad ticis ievēlēts kādā Kalifornijas štata publiskā amatā. Īpaši redzams viņš bija 20. gadsimta 70. gados — laikā, kad Rietumu pasaulē LGBT kopienā noritēja pretestības kustība. Milks, neslēpdams savu seksuālo orientāciju, veicināja LGBT cilvēkus vairs neklusēt par savu seksualitāti. 1978. gadā viņš tika nogalināts kopā ar toreizējo Sanfrancisko mēru Džordžu Moskoni, bet tas tikai pastiprināja viņa aizsākto kustību. Tā rezultātā tūkstošiem cilvēku atklāja savu no vairākuma atšķirīgo seksuālo orientāciju.

## Mūsdienu politiķi
* Bertrāns Delano (1950), Parīzes mērs (2001—2014)
* Gvido Vestervelle (1961), Vācijas ārlietu ministrs (2009—2013)
* Jouhana Sīgurdardoutira (1942), Islandes premjerministre (2009—2013)
* Klauss Voveraits (1953), Berlīnes mērs (2001—2014)
* Peka Hāvisto (1958), Somijas parlamentārietis, prezidenta amata kandidāts 2012. gada vēlēšanās
* Pims Fortains (1948 — 2002), Nīderlande
* Roks Žilinsks (1972), pirmais atklātais LGBT parlamentārietis Lietuvā
* Edgars Rinkēvičs (1973), Latvijas ārlietu ministrs (2011 — 2023), Latvijas Valsts prezidents (no 2023. gada)
* Marija Golubeva (1973), Latvijas iekšlietu ministre (2021—2022)
* Elio Di Rupo (1951), Beļģijas premjerministrs (2011—2014)
* Ksavjē Betels (1973), Luksemburgas premjerministrs (no 2013. gada)
Kastro rajons

**Kastro rajons** () jeb vienkārši **Kastro** ir pilsētas daļa Sanfrancisko, Kalifornijā, kas ir zināms kā viens no pirmajiem geju rajoniem. 20.gadsimta 60.-70.gados tas no vienkārša strādnieku "guļamrajona" pakāpeniski pārtapa par prominentu LGBT kopienas koncentrēšanās vietu Sanfrancisko pilsētā, kur notika daudz pasākumi un aizsākās ar LGBT tiesību jautājumiem saistītas kampaņas. Vietējie masu mediji Tirgu un Kastro rajonu uzskata par galveno intervēšanas vietu ziņās, kas veltītas geju tiesību jautājumiem.

## Atsauces

## Ārējās saites
* Castro District Guide — Things To Do, Reviews and News 
* Castro Biscuit — The Castro Area Happenings Blog 
* Castro SF — The Complete Local Guide
* Guided photo tour of Castro
* Golden Gate Business Association
* San Francisco Bay Times
Džordžs Moskone

**Džordžs Ričards Moskone** (, dzimis , miris ) bija amerikāņu jurists, demokrātu politiķis. Viņš bija 37. Sanfrancisko pilsētas mērs no 1976. gada janvāra līdz slepkavībai 1978. gada novembrī. No 1967. gada līdz ievēlēšanai Sanfrancisko mēra amatā Moskone bija Kalifornijas štata Sentāta loceklis. Senātā viņš bija demokrātu vairākuma vadītājs.
Čelendžera dzelme

**Čelendžera dzelme** () ir Zemes hidrosfēras dziļākais zināmais punkts. Tiešie mērījumi no batiskafiem norāda, ka tas atrodas no  līdz  dziļumā. Čelendžera dzelme atrodas Klusajā okeānā Marianas dziļvagas dienvidos netālu no Marianas salu grupas. Tās apakša ir  gara un  plata.

Dzelme ir nosaukta britu karaliskās flotes pētījumu kuģa *Challenger* vārdā, kura ekspedīcija 1872.—1876. gadā veica pirmos dziļuma mērījumus. Saskaņā ar *General Bathymetric Chart of the Oceans* 2011. gada augusta datiem, Čelendžera dzelme atrodas  un ir   dziļumā. Čelendžera dzelmē līdz 2019. gadam bija pabijis mazāk cilvēku (3) nekā uz Mēness virsmas (12), tomēr no 2019. gada apmeklējumi, pateicoties daudzkārt izmantojamajam batiskafam DSV Limiting Factor, kļuva bieži un jau 2020. gada jūnijā skaitļi izlīdzinājās.

## Atsauces

## Ārējās saites

* Marianas dziļvaga un Čelendžera dzelme neogeo.lv
Bišu iela (Rīga)

thumb|200px

**Bišu iela**, vēsturiski arī **Lielā Bišu iela**, ir iela Rīgā, Zemgales priekšpilsētā, Āgenskalnā. Bišu iela sākas krustojumā ar Lapu ielu un beidzas krustojumā ar Medus ielu. Kopējais ielas garums ir 490 metri, tā ir klāta ar asfalta segumu. Bišu ielā ir īres namu un savrupmāju apbūve, kā arī nedaudzas sabiedriskas ēkas (tostarp divi bērnudārzi). Šeit atrodas arī senākais līdz mūsdienām saglabātais Pārdaugavas kompaktās apbūves fragments (18. — 19. gadsimts).

Bišu iela pirmo reizi Rīgas adrešu grāmatās atrodama 1846. gadā kā Lielā Bišu iela.

## Ielu savienojumi
Bišu iela ir savienota ar šādām ielām:
* Lapu iela (T veida krustojums)
* Augļu iela
* Strazdu iela (T veida krustojums)
* Mazā Bišu iela (T veida krustojums)
* Ķivuļu iela (T veida krustojums)
* Žubīšu iela (T veida krustojums)
* Medus iela (T veida krustojums)

## Skatīt arī
* Āgenskalns

## Atsauces
Pēteris Liepiņš

**Pēteris Liepiņš** (dzimis  Ērgļos, miris  Rīgā) bija latviešu aktieris un TV raidījumu vadītājs.

## Dzīvesgājums
Dzimis Otrā pasaules kara laikā 1943. gadā Ērgļos kā jaunākais bērns sešu bērnu ģimenē, vecākais brālis Edgars Liepiņš (1928–1995) arī kļuva par aktieri. 
1971. gadā Pēteris Liepiņš absolvēja Latvijas konservatorijas Teātra fakultāti (Dailes teātra 4. studijā). 
Kopš 1971. gada bija Dailes teātra aktieris. 1973. gadā kļuva par Latvijas Teātra darbinieku savienības biedru. Pārsvarā tēloja komiskus, groteskus tēlus. Tāpat tēloja kino, pazīstamākās Liepiņa lomas ir filmās "Pūt, vējiņi" (1973), "Aveņu vīns" (1984),  *[[Another Mother]]* (1996), "Rūgtais vīns" (2007) Miris 2022. gada 10. maijā no COVID-19 komplikācijām.

## Apbalvojumi un pagodinājumi
* Latvijas PSR Nopelniem bagātais skatuves mākslinieks (1986)
* Edgara Liepiņa balva (2002) 
* Triju Zvaigžņu ordenis, IV šķira (2002)

## Kinolomas
* Pelnu sanatorija (2016)
* Džimlai rūdi rallallā (2014)
* Golfa straume zem ledus kalna (2012)
* Rūgtais vīns (2007)
* Baiga vasara (2000)
* Kleptomānija. Dzīve nr. 2 (1997)
* Likteņdzirnas (1997)
* Duplets (1992)
* Mērnieku laiki (1991)
* Maija un Paija (1990)
* Tapers (1989)
* Svītas cilvēks (1987)
* Apstākļu sakritība (1987)
* Kroņa numurs (1986)
* Kā mēs aizgājām no mājām (1986)
* Viņš, viņa un bērni (1986)
* Aveņu vīns (1984)
* Kad bremzes netur (1984)
* Dārzs ar spoku (1983)
* Akmeņainais ceļš (1983)
* Trīs citroni mīļotajai (1983)
* Aizmirstās lietas (1982)
* Ja nebūtu šī skuķa (1980)
* Atklātā pasaule (1979)
* Nakts bez putniem (1979)
* Satikšanās (1979)
* Lielā Jaungada nakts (1978)
* Zem apgāztā mēness (1977)
* Dāvanas pa telefonu (1977)
* Liktenim spītējot (1975)
* Piejūras klimats (1974)
* Pūt, vējiņi! (1973)
* Vella kalpi Vella dzirnavās (1972)

## Atsauces

## Ārējās saites

* Dailes teātra profils 
* Spotnet profils
* Pēteris Liepiņš filmas.lv
* Pēteris Liepiņš izrades.lv